Sülvi Seppel-Hüvonen	Teie: 20.12.2023 nr 8-4/23/25948-1	
Transpordiamet	
	
 	Meie: 26.01.2024 nr 4.3-5/23/6573 - 2	

Isiklike kasutusõiguste seadmisest seoses Väo ristmiku väljaehitamisega		

Austatud Sülvi Seppel-Hüvonen	
	
Transpordiamet on 20. detsembri 2023 pöördumises esitanud Tallinna Linnavaraametile taotluse isiklike kasutusõiguste seadmiseks Eesti Vabariigi kasuks ja Tallinna linna kasuks ning küsib taotlusele põhimõttelist nõusolekut.
Taotluses tuginetakse Väo eritasandilise ristmiku väljaehitamisele ning Transpordiameti ja Tallinna linna vahel 10. veebruaril 2023 sõlmitud koostöölepingule TKA 32. Koostöölepingus lepiti kokku, millised Transpordiameti poolt välja ehitatud Väo eritasandilise ristmiku (liiklussõlme) rajatised jäävad Tallinna linna hooldada.
Taotluses esitatud kinnisasjade, mille osadele soovitakse isiklike kasutusõiguste seadmist, näol on tegemist transpordimaa sihtotstarbega kinnisasjadega, milliste osas isiklike kasutusõiguste seadmine avaliku kasutuse tagamiseks ei ole põhjendatud. Taotlusest nähtub, et selle eesmärk on kokku leppida konkreetsete alade hoolduse küsimuses, mida meie hinnangul on võimalik teha läbi 10. veebruaril 2023 sõlmitud koostöölepingu TKA 32 muutmise või mõne muu kokkuleppe raames.
Tuginedes eeltoodule ei pea Tallinna Linnavaraamet antud juhul isiklike kasutusõiguste seadmist põhjendatuks ja palub Teil hooldusküsimuses kokkuleppe sõlmimiseks võtta ühendust Tallinna Keskkonna- ja Kommunaalametiga ameti juhataja asetäitja Tarmo Sule kaudu tarmo.sulg@tallinnlv.ee.  
	
Lugupidamisega	

	
(allkirjastatud digitaalselt)	
Hardi Alliksaar	
ameti juhataja

Koopia: Tallinna Keskkonna- ja Kommunaalamet
Kristel Johanson
6404642 kristel.johanson@tallinnlv.ee